ડાઇનિંગ ટેબલનું હોવું એ લક્ઝુરિયસ લાઇફ-સ્ટાઇલની નિશાની છે, પણ એક ડાઇનિંગ ટેબલ સાથે ચાર-પાંચ ખુરસીઓ હોય તો આપણા રૂમમાં આપણા માટે જ જગ્યા બચશે નહીં. જોકે એનો મતલબ એ નથી કે ઘરમાં ડાઇનિંગ ટેબલ ન રાખવું. ડાઇનિંગ ટેબલ પણ બેડની જેમ એ રીતે આવે છે કે તમારી જગ્યા પણ બચે છે અને તમે ઇચ્છો ત્યારે ડાઇનિંગ ટેબલ વાપરી પણ શકો છો. આમાં ટેબલ સાથે જે ચૅર આવે છે એ ચૅર જરૂર પડે ત્યારે બહાર કાઢી શકાય અને જરૂર ન હોય ત્યારે એને ટેબલની અંદર મૂકી શકાય. સ્પેસ-સેવિંગ છે તો એવું નહીં માનતા કે એમાં લિમિટેડ ડિઝાઇન હશે. તમને એમાં પણ એટલી જ ડિઝાઇન મળશે જેટલી નૉર્મલ ડાઇનિંગ ટેબલમાં હોય છે. જેમ કે ગોળ, લંબચોરસ, ચોરસ. અમુક ડાઇનિંગ ટેબલ બેન્ચ જેવાં પણ હોય છે તો અમુક ડાઇનિંગ ટેબલ ઈંડા આકારનું પણ હોય છે.